CELEX: 32017R0447
Language: lv
Date: 2017-03-14 00:00:00
Title: Komisijas Īstenošanas regula (ES) 2017/447 (2017. gada 14. marts) par atļauju Bacillus subtilis (DSM 5750) un Bacillus licheniformis (DSM 5749) preparātu izmantot par barības piedevu sivēnmātēm, atšķirtiem sivēniem, nobarojamām cūkām, audzējamiem teļiem un gaļas tītariem un ar ko groza Regulu (EK) Nr. 1453/2004, (EK) Nr. 2148/2004 un (EK) Nr. 600/2005 (atļaujas turētājs Chr. Hansen A/S) (Dokuments attiecas uz EEZ. )

15.3.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 69/18
               
            KOMISIJAS ĪSTENOŠANAS REGULA (ES) 2017/447
      (2017. gada 14. marts)
      par atļauju Bacillus subtilis (DSM 5750) un Bacillus licheniformis (DSM 5749) preparātu izmantot par barības piedevu sivēnmātēm, atšķirtiem sivēniem, nobarojamām cūkām, audzējamiem teļiem un gaļas tītariem un ar ko groza Regulu (EK) Nr. 1453/2004, (EK) Nr. 2148/2004 un (EK) Nr. 600/2005 (atļaujas turētājs Chr. Hansen A/S)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  
                     Bacillus subtilis (DSM 5750) un Bacillus licheniformis (DSM 5749) preparātu ar Komisijas Regulu (EK) Nr. 1453/2004 (3) saskaņā ar Direktīvu 70/524/EEK bez termiņa ierobežojuma atļāva izmantot par barības piedevu sivēnmātēm, ar Komisijas Regulu (EK) Nr. 2148/2004 (4) – sivēniem un nobarojamām cūkām, ar Komisijas Regulu (EK) Nr. 600/2005 (5) – gaļas tītariem un teļiem. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu barības līdzekli iekļāva Lopbarības piedevu reģistrā.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, kurā lūgts atkārtoti izvērtēt Bacillus subtilis (DSM 5750) un Bacillus licheniformis (DSM 5749) preparātu kā barības piedevu sivēnmātēm, sivēniem, nobarojamām cūkām, audzējamiem teļiem un gaļas tītariem. Pieteikums saskaņā ar minētās regulas 7. pantu attiecās arī uz šā preparāta novērtēšanu saistībā ar jaunu lietojumu dzeramajā ūdenī. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2016. gada 12. jūlija atzinumā (6) secināja, ka ar piedāvātajiem lietošanas nosacījumiem Bacillus subtilis (DSM 5750) un Bacillus licheniformis (DSM 5749) preparātam nav kaitīgas ietekmes uz dzīvnieku veselību, cilvēka veselību vai vidi. Iestāde uzskatīja, ka piedeva, to lietojot barībā un dzeramajā ūdenī, var uzlabot sivēnu, nobarojamu cūku, sivēnmāšu un audzējamu teļu augšanas rādītājus. Attiecībā uz piedevas lietošanu gaļas tītariem tika secināts, ka divos pētījumos ir gūti daži pierādījumi par labvēlīgu ietekmi uz augšanu un barības patēriņa un svara pieauguma koeficientu un trešajā pētījumā mātītēm ir konstatēts ievērojami lielāks svara pieaugums, bet tēviņiem būtiskas svara pieauguma atšķirības nav konstatētas. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (5)
               
               
                  Tomēr līdztekus ilgstošai lietošanas pieredzei minētie pierādījumi tika atzīti par būtisku liecību tam, ka zootehniskie svara pieauguma parametri uzlabojas. Tāpēc tika uzskatīts, ka iesniegtie dati atbilst nosacījumiem, ar ko pierāda barībā un dzeramajā ūdenī lietojamās piedevas efektivitāti gaļas tītariem.
               
            
                  (6)
               
               
                  
                     Bacillus subtilis (DSM 5750) un Bacillus licheniformis (DSM 5749) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.
               
            
                  (7)
               
               
                  Piešķirot jaunu atļauju saskaņā ar Regulu (EK) Nr. 1831/2003, būtu attiecīgi jāgroza Regula (EK) Nr. 1453/2004, (EK) Nr. 2148/2004 un (EK) Nr. 600/2005.
               
            
                  (8)
               
               
                  Drošības apsvērumi neprasa atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļauja
      Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Regulas (EK) Nr. 1453/2004 grozījums
      Regulas (EK) Nr. 1453/2004 I pielikumu svītro.
      3. pants
      Regulas (EK) Nr. 2148/2004 grozījums
      Regulas (EK) Nr. 2148/2004 II pielikumā svītro ierakstu E 1700 par Bacillus licheniformis (DSM 5749) un Bacillus subtilis (DSM 5750).
      4. pants
      Regulas (EK) Nr. 600/2005 grozījums
      Regulas (EK) Nr. 600/2005 III pielikumā svītro ierakstu E 1700 par Bacillus licheniformis (DSM 5749) un Bacillus subtilis (DSM 5750).
      5. pants
      Pārejas pasākumi
      Pielikumā norādīto preparātu un šo preparātu saturošo barību, kas ražoti un marķēti pirms 2017. gada 4. oktobra, saskaņā ar noteikumiem, kas bija piemērojami pirms 2017. gada 4. aprīļa, arī turpmāk drīkst laist tirgū un izmantot, līdz beidzas esošie krājumi.
      6. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 14. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  Komisijas 2004. gada 16. augusta Regula (EK) Nr. 1453/2004 par pastāvīgu atļauju izmantot dzīvnieku barībā dažas piedevas (OV L 269, 17.8.2004., 3. lpp.).
      
         (4)  Komisijas 2004. gada 16. decembra Regula (EK) Nr. 2148/2004 par pastāvīgu un pagaidu atļauju izmantot dzīvnieku barībā konkrētas piedevas un atļauju izmantot jau atļautu jaunu piedevu (OV L 370, 17.12.2004., 24. lpp.).
      
         (5)  Komisijas 2005. gada 18. aprīļa Regula (EK) Nr. 600/2005 par jaunu atļauju uz desmit gadiem izmantot kokcidiostatu par lopbarības piedevu, provizorisko atļauju piedevai un pastāvīgo atļauju dažām lopbarības piedevām (OV L 99, 19.4.2005., 5. lpp.).
      
         (6)  EFSA Journal 2016; 14(9):4558.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV uz kg kompleksās barības ar mitruma saturu 12 %
                  
                  
                     KVV uz l dzeramā ūdens
                  
               
                     
                        Kategorija: zootehniskās piedevas. Funkcionālā grupa: zarnu floras stabilizatori
                     
                  
               
                     4b1700i
                  
                  
                     Chr. Hansen A/S
                  
                  
                     Bacillus subtilis
                     (DSM 5750) un Bacillus licheniformis (DSM 5749)
                  
                  
                     
                        Piedevas sastāvs
                     
                     
                        Bacillus subtilis
                     
                     (DSM 5750) un Bacillus licheniformis (DSM 5749) preparāts, kas satur vismaz 3,2 × 1010 KVV uz gramu piedevas
                     (attiecībā 1:1)
                     Cietā veidā
                     
                        Aktīvās vielas raksturojums
                     
                     
                        Bacillus subtilis
                     
                     (DSM 5750) un Bacillus licheniformis (DSM 5749) dzīvotspējīgas sporas
                     
                        Analīzes metode
                         (1)
                     
                     
                        Bacillus subtilis (DSM 5750) un Bacillus licheniformis (DSM 5749) identificēšana un skaitīšana barības piedevā, premiksos, barībā un ūdenī:
                     
                                 —
                              
                              
                                 identificēšana: pulsa lauka gela elektroforēze (PFGE),
                              
                           
                                 —
                              
                              
                                 skaitīšana: Petri trauciņa un uztriepuma metode ar agarizētu barotni, kurā izmanto triptona–sojas agaru – EN 15784.
                              
                           
                  
                     Atšķirti sivēni
                     Nobarojamas cūkas
                     Sivēnmātes
                     Audzējami teļi
                     Gaļas tītari
                  
                  
                     —
                  
                  
                     1,3 × 109
                     
                  
                  
                     —
                  
                  
                     6,5 × 108
                     
                  
                  
                     —
                  
                  
                     
                                 1.
                              
                              
                                 Piedevas un premiksa lietošanas noteikumos norāda glabāšanas temperatūru, uzglabāšanas laiku un noturību pret granulēšanos.
                              
                           
                                 2.
                              
                              
                                 Piedevu drīkst lietot dzeramajā ūdenī.
                              
                           
                                 3.
                              
                              
                                 Ja piedevu lieto dzeramajā ūdenī, nodrošina viendabīgu piedevas izkliedi.
                              
                           
                                 4.
                              
                              
                                 Lietošanai atšķirtiem sivēniem, kuru svars nepārsniedz 35 kg.
                              
                           
                                 5.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.
                              
                           
                  
                     2027. gada 4. aprīlis
                  
               
            (1)  Sīkāka informācija par analīzes metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.